O ka itumedisa Modimo jang tota le fa go se na ope yo o go lebileng? Bala polelo eno ya Baebele mme o ithute mo sekaong sa ga Josefa. Mo boemong jwa go fela pelo ka ntlha ya maemo a o ka se kgoneng go a laola, leka go lemoga dilo tse o kgonang go di laola. Ka sekai, go na le gore o galefe ka ntlha ya bese kgotsa terena e e diegang go tla, batla tsela e nngwe ya go fitlha kwa o yang gone. Tota le go tsamaya ka dinao go ka nna ga nna botoka go na le go fela pelo le go galefa. Fa e le gore o tshwanelwa ke go leta, dirisa nako eo go dira sengwe se se mosola se se jaaka go bala sengwe se se tla go solegelang molemo kgotsa go kwala dithulaganyo tsa dilo tse o ikaeletseng go di dira mo isagweng.